Gints Bude

Gints Bude (dzimis  Rīgā) ir latviešu modes dizainers, apģērba un stila etiķetes eksperts.

 Biogrāfija  

Mācījies Rīgas Iļģuciema vidusskolā, Rīgas 16. arodvidusskolā, ieguvis virsdrēbju izgatavošanas meistara augstāko kvalifikāciju. Studējis RTU Mašīnbūves un automatizācijas fakultātē, specialitātē - "Šūto izstrādājumu konstruēšana un tehnoloģija". 1988-89 r/a “Rīgas modes” eksperimentālā ceha jauno kolekciju drēbnieks. 1990. gada 2. novembrī nodibinājis modes namu “Bude” (tagadējais nosaukums - Gints BUDE modes nams) un Latvijas pirmo profesionālo modeļu skolu “Bude” (tagadējais nosaukums - Gints BUDE Tērpu Demonstrētāju studija). Kopš 2004. gada Baltijas Modes Dizaineru asociācijas biedrs.

Gints Bude veido sieviešu un vīriešu apģērbu kolekcijas, prezentētas starptautiskos modes forumos, gadatirgos un pasākumos kopš 1994. gada - lielākajā Eiropas vīriešu apģērbu gadatirgū "Herren-Mode-Wöche-Köln". Festivālu „Mode. Māksla. Mūzika” un balvas „Zelta Adata” idejiskais līdzautors un organizētājs."Kas ir kas Latvijā 2003-2004" Rīga: SIA "Valērija Belokoņa izdevniecība", 2003. Gints Bude bija ilggadīgs festivāla „Mode. Māksla. Mūzika”, "Baltijas Baleta festivāls" , „Stils un Mode”, “Midnight Mols” un žurnāla „Pastaiga” organizēto modes pasākumu dalībnieks.

Prezentējis apgērbu kolekcijas Riga Fashion Week.Gints Bude Riga Fashion Week  oficiālajā mājas lapā

2005. gadā Parīzē, Francijā Latvijas kultūras projekta “Pārsteidzošā Latvija”Gints Bude Etonnante Lettonie  oficiālajā mājas lapā ietvaros piedalījies Latvijas modes prezentācijā.

Gints Bude veidojis modes stilus žurnāliem “Pastaiga”, “Pastaiga.Ru”, ”Golfs”, ”Avene” u.c.

Gints Bude ir apģērba un stila etiķetes eksperts žurnālos “Vakara Ziņas”, “Privātā Dzīve”, lasa lekcijas par vizuālā tēla nozīmi sabiedrībā, apģērba valkāšanas etiķeti un modes aktualitātēm.

Gints Bude ir vienīgais modes dizainers Baltijā, kas jau divdesmit gadus atrod un izveido daudzas slavenas tērpu demonstrētājas ar nopietnu, starptautisku karjeru pasaules vadošajās aģentūrās — IMG Models, NEXT Model Management, WOMEN Management u.c.

Kopš 1993. gada konkursu Mis un Misters Latvija tērpu mākslinieks un kustību konsultants.

 Atsauces 

 Ārējās saites 
 Oficiālā mājaslapa //
 Gints Bude Draugiem.lv 
 Gints Bude Facebook 

Kategorija:Latvijas dizaineri
Kategorija:Latvijas cilvēki
Kategorija:Rīgā dzimušie